
Forsiden: 

Lyskaster med to stationære spots 
(til højre) og en cirklende spot (til 
venstre) i København. Bemærk, 
hvorledes det lave skydække 
oplyses og bliver til store lysende 
"objekter". Læs artiklen "Det 
flyvende lysshow". 

(Foto: Per Tybjerg Aldrich, 
homepage: http://hjem.get2net.dk/ 
aldrich) 

Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observa¬ 
tionsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud fra 
en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv efter 
en nøje undersøgelse foretaget af 
kompetente personer, ikke kan forklares 
som værende et kendt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller 
afvise nogen bestemt teori om deres art 
eller oprindelse. 

SUFOI ledes af repræsentantskabet. 
Formand 

Kim Møller Hansen, Hi lekiersvej 14, 
Benløse, 41(X) Ringsted. 

E-mail: box7151@post3.tele.dk 

Områdeansvarlige 

Rapportarbejde 

Tbke Haunstrup. G.A. Hagemanns 
Kollegium, Kristianiagade 10, 

2100 København 0. 35 26 03 13 + 947. 

Udgivelser 

Kim Møller Hansen 

I nformationsarbejde 
Peter Nørgaard, Lysåvej 2, 

8600 Silkeborg. 86 80 62 63. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 % 64. 

Lars H. Andersen 
(informationsmedarbejder), 

Hemingvej 11B, 1., 6950 Ringkøbing. 
Jørgen Bengtvig (arkivar), 

Galgebakken Skrænt 3-15A, 

2620 Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 2990 Nivå. 
Jan Hansen (ekspedition), 

Posekærvej 42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 

Henrik Klinge Pedersen, 

Købmagetgade 59, 1., 1150 København K. 
Verner Møller (SUFOI's Oplysning), 
Mustrupvej 11, 8355 Solbjerg. 

86 92 80 43. 

Asle Nielsen (SUFOFs Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Egon Olsen (SUFOFs Oplysning), 
Grønhøjvej 21, 8700 Horsens. 

75 65 32 42. 

Michael Storm (bogarkiv), Durup Allé 
80, 2730 Herlev. 44 92 41 80. 

Lars Thomas (konsulent). Ægirsgade 49, 
3.th., 2200 København N. 35 83 84 81. 


Klar »il 


Et årtusindskifte er højsæson for 
dommedagsprofeter. Det er der intet 
nyt i hvad angår de religiøse sort¬ 
seere. Det nye er, at det teknologiske 
„præsteskab 44 også er på banen og i 
den grad er kommet i hopla. Og man 
forstår dem så udmærket. 

Millionerne ruller ind på fremsy¬ 
nede computerfirmaers konti. I det 
sidste par år er det nemlig lykkedes 
dem at overbevise hele verden om, at 
når de første nytårsraketter stryger 
op, går alverdens computere ned! 

Chip efter chip går i koma ved 
årsskiftet 1999/2000: elevatorer 
sætter sig fast, atommissiler affyres 
uden for menneskelig kontrol, vas¬ 
kemaskiner går i baglås, valutabørser 
løber løbsk, fly falder til jorden, 
elektriske tandbørster går i selvsving 
osv. osv. 

Der er slet ingen grænser for de 
ødelæggelser, som "år 2000 pro¬ 
blemet" vil afstedkomme. De over¬ 
går snildt massedestruktionen i 
"Independence Day". Al denne 
hurlumhej er opstået, fordi et par 
nærsynede computernørder i 
begyndelsen af 1980'erne ikke havde 
fantasi nok til at forestille sig, at vi 
20 år senere stadig ville bygge 
computere baseret på fortidig 
teknologi, som ikke magter at regne 
med årstal større end 1999. 

K at astr of en k an d og af værges, 
hvis vi lader dommedagsprofeterne 
opdatere vores computere og soft¬ 
ware - mod erlæggelse af et "mindre" 
beløb naturligvis. 

Heldigvis bliver profeternes dys¬ 
tre spådomme ofte gjort til skamme. 
Senest skete det den 9.9.99, da al¬ 
verdens computere første gang skulle 
have fået åndenød. Det var sådan en 
slags forsmag eller generalprøve på 
den kommende meg ak at astr ofe. I 
København og andre større danske 
byer var ekstra mandskab indkaldt på 
brandstationer o.lign. i tilfælde af et 
længerevarende og livstruende 
strømsvigt, når elværkernes com¬ 
putere gik i sort. Men intet skete - 
udover at beredskabet fik en rolig 
nat. Så mon ikke vi også overlever 
årtusindskiftet. Faktisk er vi i SUFOI 
sikre på, at både foreningen og UFO- 
Nyt klarer årsskiftet og fortsætter sit 
virke mange år endnu. 

På foreningens halvårlige møde 
den 26. september i Silkeborg vedtog 
repræsentantskabet forskellige tiltag, 
som gør foreningen "år 2000"-sikret 
og klar til fremtidens udfordringer. 


år 2000 


Fremover bliver kommandovej¬ 
ene i SUFOI så korte som overhove¬ 
det muligt, således at alle daglige be¬ 
slutninger kan træffes hurtigt - til 
glæde for ikke mindst de mange ob- 
serv atører, j ournal i ster, sk olele ver 
o.a. som dagligt kontakter forenin¬ 
gen. Bestyrelsen blev enstemmigt 
nedlagt organisatorisk og erstattet 
med fire områdeansvarlige med 
kompetence og det fornødne ansvar. 

Områderne er: Rapportarbejde, 
udgivelser, informationsarbejde og 
hjemmeside (se iøvrigt oversigten i 
kolofonen til venstre). 

De fire områder i den nye struk¬ 
tur afspejler helt tydeligt, hvad vi 
prioriterer højest: arbejdet med rap¬ 
porter og information om ufoer. 

Rapport arbejdet bliver fremover 
mere målrettet, idet vi ikke som 
tidligere vil have som ambition at 
efterforske alle observationshen¬ 
vendelser. Samtlige observationer 
bliver naturligvis stadig registreret, 
men på baggrund af vores mange¬ 
årige erfaring med rapport arbejde 
udvælges nu de observationer, der er 
mest "kød på", til nærmere undersø¬ 
gelser. På denne måde bruges 
foreningens ressourcer optimalt. 

Arbejdet med rapporter og kon¬ 
takten til observatører og rapport¬ 
optagere koordineres af SUFOI's 
Oplysning (tidligere SUFOFs 
Alarmcentral), som fortsat har 
nummeret: 70 20 11 22. 

Det er netop nu uhyre populært at 
bruge rumskibstemaet i reklamer, 
film, tv-serier, ugeblade m.m., og 
hvert år konfronteres vi med nye 
foredragsholdere, som slår plat på 
emnet og udgiver sig for at være 
eksperter og besidde "sandheden". 

Alt dette øger behovet for reel og 
seriøs information om ufofænomenet 
samt markante holdninger og stil¬ 
lingtagen. SUFOI vil derfor ufortrø¬ 
dent udvikle og forbedre informa¬ 
tionsarbejdet gennem udstillinger, 
foredrag, udgivelser og hjemmesiden 
( www.ufo.dk ). 

Her i UFO-N yt vil vi også gøre en 
ekstra indsats for at give læserne de 
bedste muligheder for selv at vurdere 
"ufo-sagens" mange aspekter. Vi vil 
bl.a. tilbyde flere materialerom em¬ 
net i form af bøger, videoer og CD- 
ROM'er. Dette nummer af UFO-N yt 
indeholder allerede de første nyhed¬ 
er. Og flere er på vej i de kommende 
numre. 

På gensyn i år 2000. □ 


AF KIM MØLLER 
HANSEN 

Danske observationer 


AF 

KIRSTEN BENN 



En telefonopringning den 3. september 1999 til SUFOI's rapportager Kirsten 
Benn indledte en travl periode/ hvor mange indtelefonerede deres 
observationer af mystiske/ røde lys. 


Efter en henvendelse fra Rapport¬ 
centralen om, at der var observeret 
et sælsomt, rødt lysfænomen over 
Solrød Strand området den 3. sep¬ 
tember, ringede jeg til observatøren, 
som fortalte følgende: 

"Vi var fire personer, der s ad og 
så tv, da vi ud ad vinduet bagved 
opdagede et stærkt, rødt lys som en 
pulserende lyskreds lavt over om¬ 
rådet. Vi skyndte os ud på Køge- 
vejen og så objektet som ovalt eller 
rundt med en hvælvet kuppel over. 
Det røde lys 'løb’ som en lyskæde 
på undersiden. For oven var der to 
hvide lys, som lyste opad." 

Ude mod syd over et område ved 
kysten kaldet Trylleskoven standser 
objektet og flyver meget hurtigt 
væk i samme retning, som det kom 
— mod N-NV. Ingen af de fire 
personer mener at have hørt lyd fra 
objektet. Det var en stille klar aften 
omkring klokken 21.40. 

Hjælp fra pressen 


Den følgende dag kontaktede jeg 
Lokalavisen Sydkysten i håb om, at 
andre havde set fænomenet. Avisen 
bragte et fyldestgørende indlæg om 
observationen i onsdags-udgaven 
den 15. september med henvisning 
til at kontakte mig. 

Allerede onsdag middag be¬ 
gyndte folk at ringe. I løbet af fem 
dage fik jeg omkring 20 henvendel¬ 
ser, deriblandt også et par stykker 
som omhandlede observationer på 
andre dage samt ældre observatio¬ 



ner. 

Jeg talte med en masse rare 
mennesker, der alle kunne berette 
om det røde lys. Nogle havde også 
set hvide lys, men det var langtfra 
alle. 

Objektet var også observeret fra 
Christianshavn flyvende over 
Knippels Bro i lav højde (ingen lyd 
hørt). Også over Rødovre-Hvidovre 
området var det set. 

Otte af observatørerne fik til¬ 
sendt et rapportskema med franke¬ 
ret svarkuvert, men kun halvdelen 
returnerede det i udfyldt stand. 

På sporet af en forklaring 


En af observatørerne var sikker på, 
at fænomenet var et fly, da han 
havde hørt lyd som fra et lille 
propelfly. Men han havde undret 
sig over, at det var lovligt at flyve 
med sådanne reklamelys, når det 
var mørkt. Han mente, at det kunne 
distrahere bilisterne på motorvejen 
lige i nærheden. 

Et ægtepar, som arbejder i Kas¬ 
trup Lufthavn, havde også set lys¬ 
fænomenet. De havde selv forhørt 
sig i lufthavnen, men dér kendte 
man ikke noget til usædvanlig 
lufttrafik i det pågældende tidsrum. 

Så kontaktede jeg Roskilde 
Lufthavn i Tune, som heller ikke 
kendte til sagen. På min forespørg¬ 
sel om, hvorvidt det var lovligt at 
flyve med sådanne lys om aftenen 
med fly eller luftskib, fik jeg at 
vide, at det var helt i orden inden 
for de regler, der er gældende for 
privatfly. 

Dækfirmaet GoodYear, der har 
et reklameluftskib, blev også kon¬ 
taktet. Men luftskibet havde ikke 
været over Danmark på det pågæl¬ 
dende tidspunkt - og har iøvrigt 
heller ikke lys som de observerede. 

Så var der alle de private 
reklame/foto flyfirmaer tilbage. 

Det lykkedes at komme på sporet 


af "synderen" allerede ved første 
opringning. Jeg blev henvist til et 
firma i Odense — Sky-Vision — 
som har et specialudstyret fly, en 
Cessna 172. 

Jeg fik oplyst, at flyet netop den 
3. september havde fløjet rundt i 
det pågældende område, hvor det 
skulle lave et lysshow foren musik¬ 
forlægger. 

Flyet skulle ud på en lignende 
opgave igen nogle dage senere. 
Leder af SUFOI's Rapportcentral, 
Toke Haunstrup, fik henvendelser 
efter denne flyvning, men da han 
forinden havde talt med mig, kunne 
han straks fortælle observatørerne, 
hvad de havde set. 

Budskaber i mørket 


Alle kender sikkert den flyvende 
reklame, som man om sommeren 
oplever ved strandene blive trukket 
efter et fly på et langt banner. 

På toppen af bygninger i større 
byer kan man se reklametekster 
eller døgnets nyheder på lysaviser 
med rullende og lysende bogstaver. 

Disse to former for reklamer har 
firmaet Sky-Vision kombineret til 
et utraditionelt og effektivt medie. 

I al sin enkelhed gårdet ud på, at 
der under vingerne på en Cessna 
172 er monteret en lystavle. Den 
fungerer som en lysavis. Via en 
computer programmeres teksten 
efter kundens ønske, hvorefter 
firmaet foretager overflyvninger på 
de ønskede steder og tidspunkter. 

På grund af det stærke røde lys 
har det ikke været muligt for ob¬ 
servatørerne at se flyets vinger. Det 
hvide positionslys har kunnet ses 
fra visse vinkler. "Kuplen" med 
"koøje", som er beskrevet af nogle, 
svarer ret godt til flyets reelle ud¬ 
seende om natten med fuldt blus på. 


i ® 3 

Erfaringer 


Hele dette forløb viser, hvor vigtigt 
det er at få observationerne omtalt i 
pressen, så vi kan få kontakt med 
eventuelle vidner. Det gør det 
nemmere at efterforske sagen, 
ligesom det er vigtigt, at folk, der 
har oplevet at se ufoer, kan ringe til 
os og tale om det. 

Gang på gang oplever jeg ob¬ 
servatørerne sige, at de ikke har 
villet tale om det, fordi de var 
bange for at blive til grin eller 
betragtet som tossede. Det er en 
stor lettelse for dem at blive taget 
alvorligt og at få lejlighed til at tale 
om hændelsen. 

Det har også glædet mig, at jeg 
selv er blevet taget alvorligt og har 
fået en meget seriøs og venlig 
behandling hos de offentlige og 
private instanser, jeg har henvendt 
mig til. □ 



Denne Cessna 
172 fra Sky - 
Vision er 
udstyret med en 
computerstyret 
ly stav le med 
2.400 lysdioder, 
der afgiver et 
rødt lys, som er 
mange gange 
kraftigere end 
halogenpærer. 
Flyet flyver 
iøvrigt meget 
langsomt, når 
ly s showet 
afvikles over det 
aftalte sted - helt 
ned til 70 km/t. 
(Foto: www.sky¬ 
vi s ion.dk) 


(Fotos: www. sky¬ 
vis ion.dk) 


De nye nattelys 


Lyskaster med to stationære spots 
(til højre) og en cirklende spot (til 
venstre) i København. Bemærk , 
hvorledes det lave skydække 
oplyses og bliver til store lysende 
"objekter". 

(Foto: Per Tybjerg 
A Ulrich,homepage: http:// 
hjem.get2net.dk/aldrich) 


Når firmaet holder fest 
for alle ansatte, når 
diskoteket skal indvies, 
eller når indkøbscentret 
markerer sin fødselsdag, 
sættes der blus på natte¬ 
himlen i form af fyrvær¬ 
keri, projektører eller 
laserlys. Denne trend er 
mærkbar i SUFOI's 
Rapportcentral, hvor 
rigtig mange af de senere 
års indberetninger skyl¬ 
des, at folk, der ser 
lysfænomenerne på 
afstand og måske under 
usædvanlige vejrforhold, 
bliver slået af forundring 
og søger en forklaring. 

Og flot og imponerende 
kan det se ud, som vist på 
disse to fotos, som vi 
deværre kun kan gengive 
i sort/hvid. 


Laserlysreklame i Sønderborg i 
1995. ‘ 

(Foto: Amtsgymnasiet i 
Sønderborg) 

Nyt foto 


Britt-Marie 
Gullberg og Rolf 
Wall in der står 
på den balkon, 
hvorfra de den 
10. juli filmede 
det trekantede 
objekt, som hang 
over skoven i 
baggrunden. 
(Foto: Clas 
Svahn) 


Lysende trekant 
filmet 



var objektet trekantet. Jeg 
havde zoomet ind, så meget jeg 
kunne, men efter 7-8 sekunder 
forsvandt det." 

Britt-Marie Gullberg 
fortsætter: "Det fløj mod syd 
med meget høj hastighed. Jeg 
kunne se, at det blev til en lille 
lysprik, som forsvandt bag 
huset." □ 


Kilde: UFO-Aktuellt , 3/99 
Kim Møller Flansen 


Det svenske forsvar undersøger 
i øjeblikket på foranledning af 
UFO-Sverige en interessant vi¬ 
deooptagelse af et lysende, tre¬ 
kantet objekt. 

Den 10. juli 1999 kort efter 
kl. 22 opdagede Britt-Marie 
Gullberg og Rolf Wallinder et 
lysende objekt, som stod stille 
på aftenhimlen nær deres hjem 
i Skovde i Sverige. Parret ob¬ 
serverede objektet i flere mi¬ 
nutter og kom så i tanke om at 
filme det med deres digitale 
videokamera. 

Rolf Wallinder fortæller: 

"Det lykkedes med det sam¬ 
me at'fange'objektet. I søgeren 


(Foto: Rolf Wallinder) 


Kom tæt på ufoer 

-tv 

Har du lyst til at blive rapportoptager for SUFOI? Kan du lide at tale 


med folk? Og vil du lære at efterforske? Så kontakt lederen af SUFOI's M kl T7 , 

Rapportcentral. 


Skriv til: 

.'#*/ iH» V'.* 
fm&i 

(j’W , r.<v 

Toke Haunstrup, G.A. Hagemanns Kollegium 

. /*ilppvv 
- / 

Kristianiagade 10, 2100 København 0 

Tlf. 35 26 03 13 +947 eller tlf. 70 20 11 22 

Eksperter ser på 
ufologiens fremskridt 


Hvilke mål har den nuværende ufoforskning? Hvordan forholder vi os til disse 
mål? Hvilke fremskridt er der gjort de seneste 10 år? Hvornår vil "det" ske? 


Disse spørgsmål har jeg stillet 
ledende ufologer, og følgende har 
givet deres mening til kende: Barry 
Chamish (Israel), Bill Hamilton 
(USA), Bruce Maccabee (USA), 
Jerome Clark (USA), Jim Marrs 
(USA), John Schuessler (USA), 
Kenny Young (USA), Kevin Randle 
(USA), Linda Howe (USA), 
Maurizio Baiata (Italien), Michael 
Hesemann (Tyskland), Michael 
Strainic (Canada), Per Andersen 
(Danmark), Peter Davenport (USA), 
Philip Mantie (England), Roger Leir 
(USA), Ryan Wood (USA) og Timo 
Koskenniemi (Finland). 

På trods af deres meget forskel¬ 
lige holdninger var flere emner 
gennemgående: 

• Behovet for en noget mere 
videnskabelig indfaldsvinkel til 
ufobeviseme, kombineret med 
behovet for flere erfarne videnskab s- 
mænd i ufoforskningen. 

• Behovet for større enighed 
blandt uf of or skerne. 

• Behovet for at oplyse offentlig¬ 
heden om ufoernes realitet. 

• Den beklagelige udbredelse af 
svindel, grundløs tro og andre 
forstyrrende elementer. 

Mange af svarene tyder også på, 
at chancen for at løse ufogåden er 
lille, og eksperterne er ikke optimi¬ 
stiske mht. en løsning i den nærme¬ 
ste fremtid. Enkelte er dog mere 
optimistiske. 

Hvad er efter din mening de 
vigtigste mål for den uforelaterede 
forskning i dag? 

De fleste så flere forskellige mål. 
Nogle fokuserede på bedre forsk¬ 
ningsresultater. Andre fremhævede 
bedre oplysning af offentligheden. 
Medens andre ville nedbryde den 
officielle ufosløring såvel som den 
fortsatte modstand blandt skepti¬ 
kerne, især inden for medierne. 


John Schuessler, vicedirektør for 
Mutual UFO NetWork (MUFON), 
sagde, at et af hans vigtigste mål var 
at "hæve ufoområdet til et mere 
professionelt niveau." 

Et andet mål var, sagde han, at 
samle ufoforskeme i et større 
fællesskab. Desværre ønsker for 
mange at være "soloeksperter", og i 
stedet for at samle ressourcerne og 
sigte mod et fælles mål, gør de alt for 
at sværte andre forskere til, mener 
Schuessler. 

Forfatteren Jim Marrs er enig og 
siger, at hans første ønske er, "at alle 
ufoforskere lægger deres egoer på 
hylden og fremover arbejder 
sammen." 

Maurizio Baiata, udgiver af to 
fremtrædende ufomagasiner i Italien, 
siger, at han ønsker "en ny debat med 
en noget mere fordomsfri videnska¬ 
belig verden i samarbejde med de 
bedste seriøse ufoforskere." 

En lignende ide kommer fra den 
amerikanske forsker Jerome Clark, 
forfatter af den omfattende to-binds 
"UFO Encyclopedia" og redaktør af 
"International UFO Reporter" (1UR). 
Clark mener, at den ene af ufologiens 
to primære opgaver er at "få den 
tungere videnskabelige verden, som 
har ressourcerne, til at udføre 
ufoforskningen, som den bør gøres." 

Den anden, siger Jerome Clark, er 
for ufologer "at fremme deres egen, 
og i sidste instans andres, forståelse 
af ufofænomenets vigtighed." 

Jerome Clark påpeger, at den 
seriøse forskning i øjeblikket 
beskæftiger sig med det historiske 
aspekt for "at dokumentere 
fænomenets historie gennem de 
seneste to århundreder." 

Peter Davenport, leder af 
National UFO Reporting Center i 
Seattle, giver udtryk for behovet for 
større troværdighed. Han siger, at det 
kan ske ved at: 

" 1) fastholde objektiviteten, 


2) kræve ordentlig dokumenta¬ 
tion af alt det vi præsenterer for 
kolleger og offentligheden, 

3) og afholde os fra de alt- 
ødelæggende egotrip, der traditionelt 
er forbundet med ufoforskning." 

Forskerne er meget uenige i 
spørgsmålene om, hvorvidt der er 
kommet en løsning på ufoernes 
natur: Er ufoerne virkelige? Og hvis 
det er tilfældet, er nogle af dem så 
"ikke-jordiske fartøjer"? 

Philip Mantie siger, at ufologiens 
fundamentale mål i øjeblikket må 
være at "fremskaffe hårde videnska¬ 
belig data, der viser, at der eksisterer 
et ufofænomen, og at det er værd at 
foretage en dybtgående, uafhængig 
videnskabelig undersøgelse af." 

Per Andersen betoner vigtigheden 
af "at få en bedre forståelse af 
drivkræfterne og realiteterne bag 
ufofænomenet. Der findes mange 
teorier, men der er kun foretaget en 
meget begrænset videnskabelig 
forskning forat bevise disse teorier, 
især i ufokredse." 

Bruce Maccabee siger, at hans 
første mål er at "fremskaffe overbe¬ 
visende beviser på, at ufoerne er 
virkelige." 

Nogle forskere tror, at sådanne 
grundlæggende spørgsmål allerede er 
blevet besvaret. Roswell-forskeren 
Kevin Randle er en af dem. Han 
mener, at "det vigtigste mål er at 
besvare det simple spørgsmål: Bliver 
vi besøgt? 

Hvis svaret er negativt, er der 
ikke mere at lave. Hvis svaret er 
positivt, dukker der i hundredvis af 
nye spørgsmål op. Fx hvem er de? 
Hvad vil de? Hvor kommer de fra? 
Jeg mener, at vi er nødt til at besvare 
det første spørgsmål i en positiv ånd 
og derefter besvare de øvrige 
spørgsmål." 

Michael Hesemann er enig: "Jeg 
mener, at vi tidligere har bevist, at 
ufofænomenet er virkeligt.". 


AF MICHAEL 
LINDEMANN 

"Det næste trin er firfoldigt: 

1) afdække de møder mellem 
mennesker og ikke-jordiske, som er 
foregået i tidens løb, 

2) studere deres handlemåder og 
adfærdsmønstre, 

3) offentliggøre beviserne og 
resultatet for offentligheden (med 
den hensigt én gang for alle at sætte 
en stopperforal hemmeligheds¬ 
kræmmeri), og 

4) forberede en åben kontakt med 
fænomenet og intelligensen bag det." 

Hesemanns omtale af hemmelig¬ 
hedskræmmeriet nævnes også af 
mange andre. Ryan Wood, ameri¬ 
kansk forsker med speciale i analyse 
af MJ-12 dokumenterne, siger, at "en 
nedbrydning af regeringens/ 
regeringernes sløring" står højt på 
hans liste. 

Linda Moulton Howe, forfatter til 
mange bøger og videoer om fysiske 
beviser på en mulig ikke-jordisk 
aktivitet, siger, at ufologiens 
vigtigste mål i dag må være "at få 
den amerikanske regering til officielt 
at fortælle alt, hvad den ved om, 
hvad ikke-jordiske og agenter fra 
andre dimensioner laver på Jorden 
og offentligt fremvise lig, fartøjer, 
fremmed teknologi, medicinske 
rapporter og alle de levende væsner 
af ikke-jordisk oprindelse, som 
hjælper regeringen i dens forsknings- 
og udviklingsprojekter." 

Bill Hamilton fra Skywatch 
International anfører, at ét af 
ufologiens tre vigtigste mål er at "få 
et gennembrud i regeringens 
mørkelægning af ufoinformationer." 

Forskerne fremhæver gang på 
gang behovet for offentlig oplysning. 
"Det vigtigste mål for seriøse 
ufologer er efter min mening at 
informere offentligheden," siger 
Peter Davenport. 


"Vi må gøre offentligheden 
opmærksom på, at der er gode 
grunde til at tage en debat om 
emnet," siger Jim Marrs. 

"Vi må fortsætte med at forske og 
oplyse," mener Bill Hamilton. 

Hvordan vil du karakterisere 
fremskridtene gjort i de seneste 10 
år i forsøget på at nå målene? 

Nogle af eksperterne er optimistiske 
mht. de fremskridt, der er sket, men 
flertallet er det ikke. 

"Ufologien har på mange måder 
været inde i et dødvande i 
1990'eme," mener Jerome Clark. "På 
trods af at offentlighedens interesse 
aldrig har været større, har ufologien 
været gennemsyret af svindelnumre, 
X-Files hysteri, overdrevne påstande 
o.lign." 

Kevin Randle påpeger, at den 
fortsatte debat om obduktionsfilmen 
er et godt eksempel på, hvad der er 
gået galt inden for ufologien de 
seneste år. "Der bliver brugt alt for 
meget tid på den form for underhold¬ 
ning, hvor svaret er kendt på 
forhånd, men det er vel det, folk 
ønsker at høre. Vi kommer ikke 
videre, hvis vi ikke kan gennemskue 
svindelnumrene. Vi går kolde, hvis 
vi skal gentage de samme argumen¬ 
ter igen og igen," siger han. 

Linda Howe siger, at fremskrid¬ 
tene på "officielt" niveau er meget få, 
men "uofficielt" er der sket mere. 

"Officielt er der stadig en solid 
mur af tavshed og benægtelser, men 
til tider kommer der små lækager, 
som ser ud til at komme fra bevidste 
misinformatører, oprørske embeds- 
mænd eller patriotiske sandhedssø¬ 
gende," siger hun. Men "uofficielt 
tror jeg, at en eller flere ikke-jordiske 
intelligensformer har foretaget 


genetiske manipulationer på de 
jordiske livsformer gennem tusinder 
af år. Uofficielle kilder har også 
påpeget fænomenets 
flerdimensionelle aspekter og 
tidsrejser, hvilket komplicerer den 
almene forståelse." 

Bill Hamilton siger, at "der er sket 
fremskridt. Især har den omfattende 
brug af videokameraer skaffet 
fotografiske ufobeviser." Men han 
advarer: "Vi er nødt til at få nogle 
flere viden skab smænd med i 
analyserne og vurderingerne." 

Israels Barry Chamish deler 
Ham il ton s interesse i tolkningen af 
data, som han siger alt for ofte er 
"blandet med New Age elementer, 
ungdommelig fantasi og 
dommedagsfrygt. Det har svækket 
stringente videnskabelige- og 
journalistiske metoder og sætter 
studiet af ufoer i et dårligt lys." 

Ryan Wood karakteriserer 
ufologiens fremskridt som "Pisse¬ 
dårlige". Han mener, at "fokusering 
på medlemstal, arbejdets faldende 
kvalitet, den fortsatte pressekontrol, 
latterliggørelse og indbyrdes 
magtkampe," er blandt de største 
problemer. 

Andre er mere kortfattede. 

"Tæt på nul," siger Maurizio 
Baiata. 

"Kun begrænsede fremskridt," 
mener Philip Mantie. 

"Meget ringe fremskridt," siger 
Timo Koskenniemi, en af Finlands 
mest fremtrædende forskere. 

Et fåtal af forskerne mener, at 
ufologien er død. Den canadiske 
forsker Michael Strainic ser meget 
sort på tingene: 

"Personligt kan jeg i øjeblikket 
ikke få øje på ret meget uforelateret 
forskning, og i hvert fald ikke en 
organiseret forskning. Der findes 


Glæd en ven 


Har du en ven eller nabo, som altid skal låne dit UFO-Nyt? Eller kender du en, som er ufo-interesseret, 
men som ikke kender UFO-Nyt? Så kan du hjælpe os med at glæde vedkommende. 

Vi sender gerne et gratis prøvenummer med et helt specielt introduktionstilbud til nye abonnenter. 

Udfyld kuponen og send den til: 

SUFOI, Postboks 6, 2820 Gentofte. 

____ 

(Op'-N (Qp-vN 

Send venligst et gratis prøvenummer med introduktionstilbud til: 


Navn: 


Adresse: 

stort set ingen standarder længere. 
De fleste ufologer tumler rundt i 
mørket uden mål. Man sidder bare 
på sin flade og venter på, at nogen - 
en anden - foretager sig noget. Bare 
et eller andet." 

Ifølge forskeren Kenny Young fra 
Ohio "er den uforelaterede forskning 
pillet fra hinanden af dem, som 
'sidder på området'. Jeg frygter, at 
mange forskeres drivkraft ikke er en 
oprigtig og objektiv undersøgelse, 
men et middel til at få deres eget 
verdenssyn ud på." 

Andre haret helt andet synspunkt. 
"Jeg har bemærket, at ufologeme har 
gjort store fremskridt det senest årti, 
ja selv gennem de seneste år," 
udtaler Peter Davenport. "Der er 
indsamlet en del fine data. Takket 
være Internettet kan ufologerne nu 
lettere kommunikere med hinanden 
og udbrede et noget mere detaljeret 
materiale, end det var muligt for blot 
få år siden. Når et sådan materiale 
blive offentliggjort, og hvis det er 
nøjagtigt og objektivt, vil det tjene 
alle." 

MUFON's John Schuessler er 
enig: "Der er sket store fremskridt i 
det seneste tiår. Undersøgelsernes 
kvalitet er forbedret. Udviklingen 
inden for kommunikation har 
bevirket, at informationerne kommer 
fra den ene ende af kloden til den 
anden i løbet af minutter og ikke som 
tidligere i løbet af år, og mere 
professionelle folk har involveret sig 
i arbejdet." 

Jim Marrs gårendnu længere og 
kalder fremskridtet "Ekstraordinært! 
For en, som var interesseret i emnet i 
1950eme, er det som om, at vi har 
bevæget os ud af den mørke 
middelalder. Meningsmålinger viser, 
at hvor ingen for år tilbage troede på 
liv uden for Jorden og endnu mindre 
på ufoer, tror det store flertal i dag på 
begge dele." 

Hvad skal der gøres, for at 
ufologien når sine mål? 

Bill Hamilton siger: "Vi må organi¬ 
sere os bedre. Vi har behov for at 
koordinere vores aktiviteter, og vi 
må have en videnskabelig central for 
rapporter og bevismateriale." 

Jerome Clark understreger 
behovet for en etableret forskning. 
"Selv de dygtigste ufogruppers 
medlemmer har ikke adgang til den 
fornødne kapital, udstyr og eksper¬ 
tise. Derfor kan de, når de falder 
over mulige vigtige beviser, fx 
fysiske spor, blot indsamle dem og 
ikke andet," siger han. 

John Schuessler påpeger det 
samme: "Vi har behov for nye 


indfaldsvinkler og frygtløse 
medarbejdere til at tage udfordrin¬ 
gen op. Fx burde universitets¬ 
professorer være i stand til at få 
bevilget penge, både fra regeringen 
og private, til ufoforskning på lige 
fod med andre områder. Alt koster 
penge. Hvis der kommer penge på 
bordet, vil vi se mange professorer 
kaste deres ekspertise ind i arbej¬ 
det." 

Mange af eksperterne udtrykker 
behov foren mere videnskabelig 
indfaldsvinkel. Kevin Randle: "Vi 
må forbedre vores videnskabelige 
viden og bruge den i vores forskning. 
Vi skal holde op med at afvise 
videnskaben, blot fordi den kommer 
med svar, som vi ikke kan lide." 

Den kendte bortførelsesforsker dr. 
Roger Leir siger: "Den hårde 
videnskab må indgå ægteskab med 
ufologien." Han fremhæver også 
behovet for flere penge til ufo¬ 
forskningen. 

Danmarks Per Andersen mener, at 
en af de største udfordringer er at 
"adskille religion og forskning. Til 
de religiøse regner jeg de mennesker, 
som selv har haft en ufooplevelse. 
Med mine 20 års erfaring inden for 
ufoforskningen kan jeg dokumen¬ 
tere, at disse mennesker ikke er i 
stand til at udføre en objektiv 
forskning." 

Andre besvarelser fremhæver 
behovet for et gennembrud og en 
større støtte fra politisk side. Michael 
Hesemann argumenterer for "et 
bedre finansieret PR-initiativ...med 
den hensigt at hæve tavshedens og 
hemmelighedens slør i Washington. 
Vi må etablere en 'ufo-lobby' i D.C." 

Jim Marrs tror, at "når presset fra 


offentligheden er stort nok, vil både 
politikerne og de fleste medier være 
nødt til at reagere på en positiv 
måde." 

Timo Koskenniemi siger: "Vi har 
brug for, at toppolitikerne og et 
politisk forum er med os." 

Ryan Wood: "Vi vinder, hvis: 

1) en af de betydningsfulde 
regeringer peger fingre ad USA, 

2) en betydningsfuld regering 
fremsætter en ufo-erklæring, 

3) der gives frit lejde til den første 
ufonaut, der træder frem, 

4) kongreshøringer sætter fokus 
på regeringens sløring, 

5) vi kan få en betydningsfuld 
observatør til at træde frem - en 
tidligere præsident eller stor rege¬ 
ringsleder." 

Hvornår, hvis overhovedet, vil du 
forvente, at ufologiens mål bliver 
nået? 


Meget få af de ad spurgte ufologer er 
villige til at give et konkret svar på 
dette spørgsmål. I stedet giver de en 
mangfoldighed af vage svar. 

Jerome Clark: "På et tidspunkt 
kan der komme en ufohændelse, der 
er så overbevisende dokumenteret, at 
den ikke kan afvises eller bort¬ 
forklares. Eller en fremtrædende 
videnskabsmand med et enestående 
ry beslutter at træde frem og kraftigt 
støtte ufoforskningen. Eller organisa¬ 
tioner under den amerikanske 
regering fremlægger tidligere skjulte 
beviser. Eller astronomer opdager 
flere og flere planeter, som rummer 
liv. De begynder at spørge, hvorfor, 
hvis liv er allestedsnærværende i 
universet, intet er dukket op her - 


næ 


UFO-Nyt 2000 

Som abonnent på UFO-Nyt får du i nærmeste fremtid tilsendt 
girokort til fornyelse af dit abonnement. 

Abonnementsprisen for2000 er kr. 247,00 (for fire numre på hver 
24 sider). Beløbet indbetales på giro 9 11 77 25 til SUFOI, Postboks 
6, 2820 Gentofte. 

UFO-Nyt kan fremsendes i kuvert mod en merpris på kr. 60,00 (i alt 
kr. 307,00). Denne kuvertservice er obligatorisk for Grønland, 
Færøerne og alle øvrige lande. 

Ønsker du at sikre dig mod fremtidige prisstigninger, kan vi tilbyde 
et 5 års abonnement (2000-2004 incl.) for kr. 1.235,00. Med 
kuvertservice bliver prisen kr. 1.535,00. 

Ved køb af ufo-materialer i 2000 betales et gebyr på kr. 17,00 til 
dækning af porto m.m. 

UFO-Nyt nr. 1/2000 udkommer medio februar. 

eller er det? En har engang sagt, at 
videnskaben opnår fremskridt, når 
viden skab smænd dør, og det kan 
meget vel være sandheden i ufo¬ 
polemikken. Den vil selvfølgelig 
ikke fortsætte i al evighed, men jeg 
er ret så pessimistisk mht., at gåden 
vil blive løst i min levetid." 

Kenny Young: "Ikke i den 
nærmeste fremtid. Grænserne er helt 
klart sat inden for ufologien og 
måske af gode grunde. Det er et 
emne kendt som en 'grænse- 
videnskab' eller underholdning, så 
det er i miskredit." 

Roger Leir: "Det vil gå lige så 
langsomt som afsløringen af 
hemmelige data." 

Philip Mantie: "Jeg holder ikke 
vejret." 

Nogle er tydeligt pessimistiske: 
"Som forholdene er nu inden for 


uf oområdet...aldrig," siger Kevin 
Randle. Og Per Andersen udtaler: 
"Sandsynligvis aldrig." 

Andre er dog mere optimistiske. 
Michael Hesemann ser et muligt 
gennembrud "efter adskillige års 
forskning og forberedelse, inden for 
de første ti år af det nye årtusinde." 
Jim Marrs siger: "Det sker, netop 
som jeg svarer på disse spørgsmål. 
Det eneste spørgsmål er tidsrammen. 
Jeg tror på, at flere afsløringer og 
offentlig accept kan finde sted inden 
for de kommende to år. Jeg føler mig 
temmelig overbevist om, at det sker i 
løbet af et årti eller deromkring." 

John Schuessler bemærker, at 
vores formodede gæster har noget at 
sige til spørgsmålet. "Den blinde 
makker er den kendsgerning, at vi 
ikke har kontrol over ufoaktiviteten. 
Den kan accelerere ting til et kritisk 


niveau når som helst, og det ville 
overraske enhver. Heldigvis har vi 
mange ansvarlige ufoorganisationer, 
som fx MUFON, der kan tackle 
problemet uden at blinke," tilføjer 
han optimistisk. 

Maurizio Baiata udtaler: "Des¬ 
værre vil vores vækst ikke måle sig 
med de kommende begivenheder." 

Baiata medvirkede ved udgivel¬ 
sen i Italien af afdøde oberst Philip 
Corsos bog "The Day Af ter Ros- 
well". Han siger: 

"Jeg følger oberst Corsos råd og 
forbereder mig på kontakt i første 
halvdel af2003." □ 


Kilde: CN/News, nr. 22, 1998. 

Oversættelse: Flemming O. 
Rasmussen/Kim Møller Hansen 


Støt dansk ufo-forskning 

SUFOI har to fonde, der begge har til formål at indsamle frivillige, økonomiske bidrag til 
støtte for SUFOI's aktiviteter. 

Bidrag modtages meget gerne på: 

Giro 9 11 77 25, SUFOI, Postboks 6, 2820 Gentofte 

De to fonde er: 

Støttefonden 

Midlerne i Støttefonden anvendes til støtte af SUFOI's udadvendte, oplysende aktiviteter. 
Fx: 

• medlemsmøder og andre medlemsaktiviteter 

• udstillinger 

• underskudsgaranti ved udgivelse af hefter og bøger 

• underskudsgaranti for SUFOI kongresser 

• annoncering 

Støttefonden har senest gjort det muligt for SUFOI at annoncere for UFO-Nyt i bl.a. 
Aktuel Astronomi nr. 4/99. 

Forskningsfonden 

Forskningsfonden råder i dag over kr. 6.000, og målet er at indsamle kr. 20.000. 



Midlerne bliver anvendt til forskningsaktiviteter i SUFOI, såsom: 

• analyser af fotos og film 

• indkøb af faglitteratur 

• støtte af projekter 

• indkøb af tekniske hjælpemidler til rapportoptagelse 

Ved at støtte os gennem fondene giver du os således bedre mulighed for at nå foreningens 
overordnede mål. 

Da solen gik i sort 

Totale solformørkelser gør et uudsletteligt indtryk på observatørerne. 
Ved tidligere solformørkelser er der rapporteret om ufo-fænomener. 



Tidligt onsdag morgen den 1 1. 
august 1999 vågnede min kone og 
jeg til lyden af et øsende regnvejr. 
Ikke just det vejr vi havde drømt 
om i mange år på denne dag, hvor 
der senere på formiddagen skulle 
starte en total solformørkelse i det 
centrale Europa. I løbet af formid¬ 
dagen klarede det op. Himlen var 
efterhånden kun med spredte skyer. 
Optimismen bredte sig hastigt. 

Forberedelserne var så småt 
begyndt for mere end 15 år siden. 
Min kone hørte i en radioudsen¬ 
delse, at der skulle være total 
solformørkelse den 1 1. august 1999 
ved bl.a. Den engelske Kanal og 
Sortehavet. Det blev skrevet ned på 
en seddel og sat op på køleskabslå¬ 
gen, og dér har den siddet siden. 
Dvs. sedlen er blevet skiftet ud, og 
det er køleskabet forresten også! 
Men ideen er hele tiden gået på at 
realisere drømmen om selv i 1999 
at opleve en total solformørkelse. 
Og vi fik den at se. 

Forsynet med de obligatoriske 
briller havde vi næsten hele tiden 
frit udsyn mod solen. De få, 
spredte skyer betød intet. Og en 
fantastisk oplevelse vardet. En 
oplevelse, der langt oversteg vore 
vildeste forventninger. 

Et ejendommeligt tusmørke 
sænkede sig over landskabet i de 
sidste øjeblikke inden totaliteten, 
og larmen fra den nærliggende 
campingplads dæmpedes mærk¬ 
bart. 

Pludselig dukkede den ventede 
diamantring op, et intenst lys i den 
ene side af Månen og solens 
korona uden om Månen. Et 
fantastisk flot syn et øjeblik, inden 
vi uden generende briller kunne 
koncentrere os om den totale 
solformørkelse. 

Venus trådte tydeligt frem på 
den formørkede himmel, og solens 
korona var et usædvanligt og 
betagende syn. 

Et kæmpe sus af klappen og 
hujen fra campingpladsens beboere 
og folk fra den nærliggende strand 
steg mod himlen. Det var tydeligt 
at høre, hvor stærkt overraskede og 


betagne alle varoverden helt 
specielle oplevelse. 

Man mærkede kuldegysningerne 
ned ad ryggen. Hårene rejste sig på 
armene, og fugtigheden trængte sig 
frem i øjnene. Med ét forstod man 



Ole Henningsen under solformør¬ 
kelsen i Ungarn den 11. august 1999. 
(Foto: Ole Henningsen) 


på egen krop, hvorfor folk gang på 
gang rejser efter denne oplevelse 
rundt om i verden. 

To minutter og 22 sekunder 
varede oplevelsen ved Balaton 
søen i Ungarn, som vi havde valgt 
som observationssted. Men i 
hovedet oplevedes det hele blot 
næsten som et knips med fingrene. 


Bagefter, efter man igen havde set 
diamantringen, og brillerne var 
kommet på, stod man tilbage med 
ønsket "én gang til, og så helst i 
slowmotion, piease." 

Men det må så være en anden 
gang. 

Jordens undergang - aflyst! 


Ufo-fænomener så vi ikke noget 
til, og heller ikke den af visse 
kredse bebudede komet eller 
asteroide, som skulle slå ned på 
Jorden og bl.a. forårsage vulkanud¬ 
brud i nærheden af Færøerne! 
Jorden består - som alle læsere kan 
forvisse sig om - stadig i bedste 
velgående, på trods af veltalende 
og velskrivende afdøde og nule¬ 
vende dommedagsprofeter. 



AF OLE 

HENNINGSEN 



Solens korona 

træder tydeligt 

frem på denne 

fremragende 

optagelse set fra 

Nordfrankrig. 

(Foto: Mogens 

Zachariassen, 

Nyk.F. 

www.astro- 

optics.suite.dk) 


E3" 


Det tiltagende 
mørke og 
kameraets 
automatiske 
lange ekspo¬ 
neringstid gav 
sig udslag i 
mærkværdige 
optagelser af 
den delvist 
formørkede Sol. 
(Foto: Ole 
Henningsen) 

Fænomener 


Således gengives 
billederne fra 
Lifje ll-filmen 
almindeligvis. 
Her i en stærkt 
forstørret 
udgave med 
raster. De to 
lysende 

genstande filmet 
af Ravn Con rad i 
ses foroven til 
venstre ved 
pilen. 

(Foto: S UFO/ 
Picture Library) 


Fabrikant K.G. 
Jensens foto 
taget under 
solformørkelsen 
den 30. juni 
1954. 

(Foto: SUFOI 
Picture Library) 



Mærkelige striber 


Mange observatører berettede om 
lange, mørke striber på himlen lige 
før og efter den totale solformør¬ 
kelse. Som professor Donald 
Lynden-Bell, astronom ved 
Cambridge Universitetet, udtrykker 
det, ifølge "CNI News", nr. 12, 
1999: 

"Det så ud som en linje tværs 
over himlen og med en formør¬ 
kelse af skyerne med en udstræk¬ 
ning på ca. to fingerbredder. Det så 


virkelig ejendommeligt ud." 

Lynden-Bell fortalte BBC, at 
han iagttog de mærkelige striber 
ca. 20 min. før totaliteten og igen 
bagefter, hvor et mørkt bånd sås 
over 2/3 af himlen. 

Professor Mark Bailey, direktør 
for Armagh Observatoriet i 
Nordirland, fortalte, at han ikke i 
litteraturen havde fundet noget, der 
kunne forklare det observerede. 

"Ingen har nogen sinde rappor¬ 
teret at have set noget sådant under 
en solformørkelse. Det er et 


sjældent meteorologisk fænomen," 
sagde dr. Simon Mitton, der er 
astronomiekspert ved Cambridge 
University Press. 

Mitton antog, at striberne var 
skygger af kondensstriberne fra to 
højtflyvende Concorde-fly, der 
fulgte solformørkelsen. Dr. Helen 
Walker fra Rutherford Appleton 
Laboratory i Oxforshire så selv fire 
af disse striber og afviste Mittons 
teori. Efter hendes opfattelse 
skyldtes fænomenet iskrystaller 
højtoppe i atmosfæren, dannet af 
det hastige temperaturfald i 
forbindelse med formørkelsen. 

Usædvanlige fænomener 


I skrivende stund har jeg ikke 
erfaret om seriøse ufo-observatio¬ 
ner under solformørkelsen i 1999, 
hvorimed tidligere solformørkelser 
er blevet sat i forbindelse med 
ufoer. 

Under den totale solformørkelse 
i 1991 kom der adskillige meldin¬ 
ger om ufo-fænomener iagttaget på 
den mexikanske himmel. Adskil¬ 
lige har efterfølgende præsenteret 
ejendommeligt udseende videoklip 
af disse fænomener. Nogle af dem 




















Fænomener 

lader sig let forklare som den 
stærktlysende planet Venus. Andre 
er mere spektakulære. 

En gammel historie 


Efter den totale solformørkelse i 
det sydlige Norge den 30. juni 
1954 dukkede en usædvanlig 
beretning op om en filmoptagelse, 
der angiveligt skulle vise ufo¬ 
fænomener. 

Fra Oslo lettede tre fly med 
tilsammen et halvt hundrede 
mennesker om bord. Det var 
videnskabsmænd, fotografer og 
journalister, der alle skulle obser¬ 
vere og fotografere den totale 
solformørkelse, som bl.a. kunne 
iagttages fra området omkring 
Telemarken i Norge. 

På en farvefilm optaget fra et af 
flyene kl. 14.17 i 5.000 meters 
højde ses i nogle få sekunder to 
lysende objekter med den mørkeblå 
himmel som baggrund. 

Filmen blev præsenteret ved en 
pressekonference i London, hvor 
Waveney Girvan fra det engelske 
ufotidsskrift "Flying Saucer 
Review" var til stede og berettede 
herom i bladets udgave for januar/ 
februar 1956. 

På mødet fortalte E. Graham, 
der var ansat ved det svenske 
rejsebureau i London, at han havde 
været om bord i flyet. Han gav 
denne måske mere end farverige 
beretning om sagen: 

"Jeg var lige ved at sætte en ny 
film i mit kamera, da min opmærk¬ 
somhed blev fanget af hr. Johan¬ 
sen, der pegede mod den nordlige 
horisont og højt råbte for at 
overdøve motorlarmen: 'Hvad i 
helvede er det?' 

Jeg kiggede ud ad vinduet og 
observerede to skinnende skiver, 
som bevægede sig tværs over 
horisonten. På dette tidspunkt 
iagttog hele selskabet objekterne, 
dog ingen med den tanke at 
fotografere dem. 

Efter vi havde studeret 
objekterne et øjeblik, sprang hr. 
Bjørnulf hen efter sit filmkamera. 
Han ledte efter det et øjeblik, og de 
andre fotografer bad ham skynde 
sig. På dette tidspunkt gik det op 
for os, at vi var i færd med at 
iagttage noget, som ingen af os 
troede på - såkaldte flyvende 
tallerkener. 

Vi begyndte at diskutere. Vi 
råbte til hinanden, og da objekterne 
begyndte at forsvinde, blev 
situationen kaotisk, da alle nu 
forsøgte at få deres kameraer klar. 
Bjørnulf rettede sit kamera mod 


objekterne og begyndte at filme. 

Objekterne var klart roterende 
og viste nogle 'striber*. Jeg var ikke 
klar over, om disse 'striber' havde 
forbindelse med en slags udstød¬ 
ning. Det var ikke muligt at fastslå 
størrelse eller hastighed, men jeg 
antager, at objekterne var ca. 25-35 
km borte. Denne antagelse er 
baseret på, at objekterne befandt 
sig i solskinnet, medens vi derimod 
stadig var i skyggen af solformør¬ 
kelsen. Jeg kan ikke fremkomme 
med nogen forklaring på, hvad 
disse objekter var, eller hvor de er 
kommet fra." 

Waveney Girvan fra "Flying 
Saucer Review" skrev videre, at 
der på pressekonferencen, hvor alle 
disse oplysninger fremkom, og 
hvor filmen blev vist, var delta¬ 
gere, som foreslog, at årsagen til 
objekterne kunne søges i reflekser 
fra et vindue i flyet. 

Dette tilbageviste E. Graham 
imidlertid straks, idet han henviste 
til, at vinduerne i flyet netop var 
fjernet forat undgå reflekser, når 
man skulle filme solformørkelsen 



og dens effekter. 

Sådan var beretningen, da den 
fremkom i "Flying Saucer 
Review", og på nogenlunde samme 
måde har den gennem mange år 
været gengivet i diverse bøger og 
tidsskrifter. 

For nærmere at belyse denne 
sag fremskaffede SUFOI's davæ¬ 
rende Efterforskningsafdeling i 
starten af 80'erne kopier af en 
række avisudklip fra de hektiske 
dage i 1954, da oplysningerne om 
"de lysende objekter" på 
solformørkelsesfilmen kom frem. 
Materialet blev præsenteret i UFO- 
Nyt nr. 1/1983. 



Kraftig 

forstørrelse af 
ingeniør Aage 
Hauges foto fra 
den 30. juni 
1954 viser også 
en refleks. 

(Foto: SUFOI 
Picture Library) 


KS 3 


Den islandske 
tandlæge Hallur 
Hall son tog disse 
fotos under 
solfo rm ø rkelsen 
i 1954. 

(Fotos: SU FO I 
Picture Library) 

Fænomener 


Franske viden¬ 
skabsmand om 
bord i en Con¬ 
corde fotogra¬ 
ferede den 30. 
juni 1973 denne 
usædvanlige sky 
på en ellers 
skyfri himmel, 
medens de fulgte 
en solformørk¬ 
else over Tschad 
i Afrika. 

(Foto: SUFOl 
Pie ture Library) 



Af den megen presseomtale - 
hovedsagelig fra det norske 
dagblad "Aftenposten", fremgår 
det, at Johnny Bjørnulf ganske 
rigtigt var om bord i SAS-flyet 
"Torulf Viking" og tog en del 35 
mm farvefilm til senere biograf¬ 
brug. Da denne film var fremkaldt 
og blev vist i London, hældede 
Bjørnulf selv til den teori, at det 
fænomen, som kunne iagttages på 
hans film, kunne være en refleks. 

Allerede dagen efter kunne 
pressen imidlertid meddele, at der 
nu var "opdaget" endnu to lysende 
genstande på en anden af de mange 
farvefilmoptagelser. Det drejede sig 
om en 16 mm farvefilm taget af 
Ravn Conradi, der var engageret af 
Bjørnulf til filmarbejdet. 

En vigtig detalje er dog, at der 
tilsyneladende ikke var nogen af de 
mange mennesker om bord i flyene, 
der direkte havde iagttaget de 
lysende objekter på himlen uanset 
Grahams udtalelser. De lysende 
objekter blev først bagefter "fundet" 
på filmene! 


Debatten bølgede frem og 
tilbage i dagbladene om arten af de 
filmede lysfænomener. Efter at 
have gennemgået hele det optagne 
filmmateriale, udelukkede Johnny 
Bjørnulf helt, at der kunne være 
tale om reflekser i flyvinduer. 

Forskellige forskere var af en 
ganske anden opfattelse, og Rolf 
Brahde, amerikaneren dr. Gatwick 
og professor H.C. Christensen fra 
Forsvarets Forskningsinstitut i 
Norge foretog eksperimenter med 
Conradi's eget 16 mm filmkamera. 
Eksperimenterne blev udført i 
Fornebu lufthavn i et fly magen til 
det, hvorfra filmen var taget. 

Conradi havde fra starten 
udelukket reflekser, da han 
hævdede at have filmet fra et af de 
to bageste vinduer i venstre side af 
flyet. I disse to vinduer var glasset 
fjernet netop forat undgå reflekser 
under optagelserne, påpegede han. 

Forskernes eksperimenter og 
sammenligninger med aftryk fra 
originalfilmen viste dog, at 
Conradi s film var optaget fra det 3. 


bageste vindue i flyets venstre side, 
altså netop et vindue der var 
forsynet med glas. 

På gode aftryk fra Conradi s film 
ses de tidligere omtalte mørke 
streger i forbindelse med de to 
lysende objekter, ligesom der også 
er et klart afgrænset lysere parti på 
himlen i nærheden af disse streger. 
"Stregerne" blev af "tilhængere af 
tallerkenhypotesen" udlagt som en 
form for chokbølger i atmosfæren 
pga. de lysende genstandes store 
fart. Disse aftegninger viser dog 
uden tvivl netop genspejling i 
ruden af et dobbelt flyvindue, og 
derfor også to lysende genstande. 

"Flying Saucer Review" har 
senere refereret yderligere undersø¬ 
gelser af sagen, som blev foretaget 
af Julian Hennessey, der var 
engelsk repræsentant for den 
amerikanske ufoorganisation 
NICAP. Disse undersøgelser 
resulterede i samme konklusion 
som ovenstående: 

Lifjell-fi 1 men bør lægges i 
skuffen med "reflekser". 

Berømt foto 


Solformørkelsen den 30. juni 1954 
var også synlig i Danmark, hvor 
man i store dele af landet oplevede, 
at over 90% af Solen var dækket af 
Månen, da formørkelsen var på sit 
højeste. 

Et af de mest spændende 
hjemlige billeder fra denne dag er 
taget af maskinfabrikant K.G. 
Jensen i Skive, Han tog formentlig 
Danmarks første farvefoto af et 
"ufo-fænomen". 

Billedet har været gengivet 


Søg og du skal 
finde... 

Det hævdes ofte, at 
ufoernes udseende kan 
variere meget, og at mange 
fotos af lysende objekter 
beviser dette. For det første 
kan fotos ikke bevise noget 
som helst, og for det andet 
er mange af disse lysende, 
symmetriske "objekter" i 
virkeligheden reflekser i 
kameraets objektiv og 
linsesystem. I SUFOI's 
billedarkiv har vi mange 
fotos af denne type. Her 
vises tre eksempler. 

Ud på nettet 


Historisk set 



På Internettet finder man i tusindvis af hjemmesider 
om ufoer. Det meste er ganske overflødigt og 
værdiløst, men der er så sandelig også godbidder 
imellem. I dette og kommende numre af UFO-Nyt vil 
vi i artikelserien "Ud på nettet" kort omtale de bedste 
hjemmesider. Vi lægger ud med hjemmesider om 
ufologiens barndom. 


utallige gange i dags- og ugepresse 
i årene efter, og har således også 
været bragt i UFO- Nyt i bladets 
første udgave i november 1958. 

Farvebilledet er taget kl. 13.47, 
og fotografen har intet usædvanligt 
observeret under selve fotografe¬ 
ringen. Der er imidlertid ingen 
tvivl om, at der er tale om en 
refleks forårsaget af solens skarpe 
lys i fotoapparatets objektiv. 

K.G. Jensen skriver i et brev til 
SUFOI den 28. september 1977 i 
forbindelse med en senere efter¬ 
forskning, bl.a.: 

"Flermed fremsender jeg det 
ønskede dias af en flyvende 
tallerken optaget ved en tilfældig¬ 
hed under solformørkelsen den 
30.6.1954 kl. 13,47. Billedet har 
været til kontrol i Italien og hos 
U.S. Air Force i Amerika, og det er 
godkendt som værende en direkte 
ægte optagelse, hvilket jeg jo selv 
ved er rigtigt, men der blev den¬ 
gang lavet meget fup med fotogra¬ 
fering af den slags. 

Desværre vidste jeg jo ikke selv, 
at det var på filmen, så havde jeg 
taget mange flere. Jeg vedlægger 
nogle blade fra dengang det var 
sensation, ligesom det også var i 
fjernsyn." 

Fyns Tidende fra den 19. april 
1959 omtaler i forbindelse med et 
interview med daværende politiassi¬ 
stent Roald Nør skov fra Hesselager 
på Fyn, at der kendes to tilsvarende 
optagelser "af samme genstand". 

Artiklen er illustreret med en 
forstørrelse af et foto taget samme 
dag af ingeniør Aage Hauge om 
bord på skibet "Lott Dan" på vej til 
Stettin kl. 13,35. 

Billedteksten fortæller, at der er 
tale om et rumskib. Men det foto¬ 
graferede kan også i dette tilfælde 
kun tydes som en lysrefleks. 

Solformørkelsen var også synlig 
fra Island, hvorfra man kender i 
hvert fald seks "ufo"-optagelser, 
foretaget af tandlægen, dr. Hallur 
Hallson, jr., fra Keflavik. Under 
solformørkelsen var der på visse 
tidspunkter et lettere skydække, og 
dr. Hallson så intet usædvanligt, 
medens han tog billederne. 

Da han fik filmen fremkaldt, 
opdagede han til sin forbløffelse et 
ukendt, lysende objekt på seks af 
billederne. 

I dag ville vi i SUFOI ikke være i 
tvivl: 

Også disse fotos viser tydeligvis 
en refleks forårsaget af det stærke 
sollys i objektivet på fotoapparatet. 
Og de har i øvrigt en stor lighed 
med Skive-fotoet. 

□ 


Fra 1947 til 1969 undersøgte det 
amerikanske flyvevåben ufo¬ 
rapporter. Det begyndte få måneder 
efter Kenneth Arnolds berømte 
oplevelse. Generalløjtnant Nathan 
F. Twining anbefalede i et brev til 
Army Air Forces, at man oprettede 
en gruppe, der kunne undersøge 
fænomenet. 

Den 30. december 1947 var 
Project Sign en realitet med 
hovedkvarter (dvs. et kontor uden 


vinduer) på Wright Field - i dag 
Wright-Patterson Air Force Base - i 
Dayton, Ohio. 

Folkene i Project Sign begyndte 
arbejdet den 22. januar 1948. 
Projektets første større sag var 
efterforskningen af kaptajn Thomas 
Mantells tragiske død den 7. januar 
1948. Project Sign konkluderede, at 
Mantell var død af iltmangel, mens 
han jagtede Venus i sin Mustang¬ 
jager. Mantell troede, at den 




AF KIM MØLLER 
HANSEN 



Dette er det 
eneste kendte 
foto af Project 
Sign gruppen. 


c ® 5 

Dr. Edward U. 
Condon. 


Alt 

billedmateriale i 
Condon- 
rapporten er 
lagt ud på nettet. 
Her er det et 
eksempel på en 
dobbelteksponering, 
hvor en lampe er 
blevet til en ufo i 
landskabet. 


Ud på nettet 



i 


lysende planet var en kæmpe ufo. 
Først fire år senere fandt man ud af, 
at objektet i virkeligheden havde 
været en skyhook-ballon. 

Project Sign blev ledet af kap¬ 
tajn Robert R. Sneider, om var po¬ 
sitiv over for ETH-hypotesen. 

Dette kunne tydeligt ses i den 
tophemmelige rapport "Estimate of 
the Situation". Rapporten fik en 
ilde modtagelse højere oppe i det 
militære system og førte til, at 


Project Sign den 11. februar 1949 
blev omdannet til Project Grudge 
og bemandet med mere skeptiske 
folk, hvis opgave var at forklare 
alle uforapporter. 

I marts 1952 blev Project 
Grudge reorganiseret med kaptajn 
Edward J. Ruppelt som leder og fik 
det nye navn Aerial Phenomena 
Group med kodenavnet: Project 
Blue Book. 

I perioden 1947-69 modtog 
flyvevåbnet 12.618 rapporter. I alt 
701 forblev "uopklarede". 

Project Blue Book blev nedlagt 
den 17. oktober 1969 som en følge 
af udgivelsen af den såkaldte 
Condon-rapport, der konkluderede, 
at ufofænomenet ikke var værd at 
undersøge videnskabeligt. 

Condon-rapporten er et digert 
værk på 1.485 sider og udarbejdet af 
et videnskabeligt team ved Uni- 
versity of Colorado under ledelse af 
dr. Edward Uhier Condon. Gennem 
to år undersøgte teamet udvalgte 
ufohændelser, og trods Condon s 
skeptiske holdning til fænomenet 
forblev 40% af de undersøgte 
hændelser uopklarede. 

Condon-rapporten samt de sager, 
som Project Blue Book og tidligere 
projekter arbejdede med og offent¬ 
liggjorde i diverse rapporter, er efter 
min mening obligatorisk læsning 



for enhver, som vil have en dybere 
indsigt i ufologiens historie. 

Man kan stadig være heldig at 
købe et antikvarisk eksemplar af 
Condon-rapporten (som egentlig 
hedder "Scientific Study Of 
Unidentified Flying Objects"), 
ligesom alle dokumenter fra Project 
Blue Book arkiverne kan bestilles på 
mikrofilm hos National Archives i 
Washington, D.C. Men der er også 
en nemmere måde at få adgang til de 
historiske informationer på: Brug 
nedenstående adresser. Og hav en 
rigtig god jagt! □ 


Project Sign/Grudge 
Research Center: 

www.projectsign.com 

Project Blue Book 
Research Center: 
www. evansville. net/~slk/ 
Blue.html 

Scientific Study Of 
Unidentified Flying Objects 

(Condon- rapporten): 
www.ncas.o rg/cond on/ 
index.html 

Project 1947: 

www.project194 7. com/ 


SUFOI kan tilbyde to udgivel¬ 
ser, som giver et indblik i Blue 
Book-arkiveme samt diskus¬ 
sionen af Condon-rapporten: 

Flemming O. Rasmussen: 

UF Oer: Hvad siger videnska¬ 
ben ? Pro et contra Condon- 
rapporten , 

SUFOI 1996, 39 sider, 
kr. 48,00. 

Bestillingsnr. B-015. 

Don Berliner: The Blue Book 
Unknowns , 

65 sider, engelsksproget, 
kr. 39,00. 

Bestillingsnr. B-029. 

Rapporterne bestilles ved at 
indbetale beløbet på giro 9 1 1 
77 25, SUFOI, Postboks 6, 
2820 Gentofte. Skriv 
bestillingsnumrene på 
modtagerdelen. 

Til beløbet skal lægges kr. 15 
i ekspedition/porto. 

Ufoer og forsvaret 


Den 16. juli 1999 blev en rapport med overskriften "Ufoer og forsvaret - Hvad 
skal vi være forberedt på?" offentliggjort i Frankrig. Denne 99 sider lange rapport 
er resultatet af en dybtgående undersøgelse af ufoer og omfatter mange aspekter 
inden for emnet, især forsvarsspørgsmål. 


Undersøgelsen har stået på i mange 
år og er udført af en uafhængig 
gruppe af tidligere "auditører" på 
"Instituttet for undersøgelser af det 
nationale forsvar" (IHEDN) og af 
eksperter fra forskellige videnskabe¬ 
lige grene. 

Inden offentliggørelsen blev 
rapporten sendt til den franske 
præsident Jacques Chirac og til 
statsminister Lionel Jospin. 

Rapporten haret forord af general 
Bernard Norlain fra flyvevåbnet og 
tidligere chef for I HEDN, og en 
indledning af Andre Lebeau, 
tidligere chef fordet nationale 
rumforskningsagentur CNES - det 
franske modstykke til NASA. 

Gruppen, som kollektivt står som 
forfatter til rapporten, kaldes 
"COMETA," hvilket står for 
"Komiteen for dybtgående undersø¬ 
gelser". COMETA ledes af general 
Denis Letty fra flyvevåbnet, fhv. 
auditør i I HEDN. 

En kort liste over COMETA's 
medlemmer er placeret i begyndel¬ 
sen af rapporten. Listen rummer 
navne som general Bruno Lemoine 
fra flyvevåbnet, admiral Marc Merlo, 
Michel Algrin (doktor i statsviden¬ 
skab og cand. jur.), general Pierre 
Bescond (ingeniør i rustnings¬ 
industrien), Denis Blancher (kom¬ 
missær i det nationale politi under 
indenrigsministeriet), Christian 
Marchal (chefingeniør ved det 
nationale "corps des Mines" og 
forskningschef ved det "Nationale 
kontor for aeronautisk forskning" 
(ONERA)) og general Alain Orszag 
(ph.d. i fysik og ingeniør i rustnings¬ 
industrien). 

Komiteen udtrykker sin taknem¬ 
melighed over for eksterne bidrags¬ 
ydere, deriblandt Jean-Jacques 
Velasco, der leder SEPRA under 
CNES, Francois Louange, som er 
chef for Fleximage og specialist i 
fotoanalyser samt general Joseph 
Domange fra flyvevåbnet, chefdele¬ 
geret i "Foreningen af auditører ved 
IHEDN". 

General Norlain fortæller kort i 


forordet, hvordan komiteen blev 
dannet. General Letty besøgte ham i 
marts 1995, da Norlain var chef for 
IHEDN, for at tale om et projekt, 
hvor man skulle danne en komite til 
undersøgelse af uforapporter. 

Norlain fortalte ham, at han var 
interesseret og henviste til "Forenin¬ 
gen af auditører ved IHEDN", som 
også støttede ham. 

Det er her interessant at erindre, 
at en rapport fra samme forening for 
20 år siden førte til oprettelsen af 
GEPAN, den første statslige organi¬ 
sation til undersøgelse af ufo¬ 
rapporter under CNES. 

Derfor kom en stor del af 
komiteens medlemmer fra "Forenin¬ 
gen af auditører ved IHEDN" og 
samarbejdede med andre eksperter. 
De fleste i gruppen har eller har haft 
vigtige funktioner i forsvaret, 
industrien, undervisningssektoren, 
inden for forskning eller i den 
centrale administration. 

General Norlain udtrykker håb 
om, at rapporten vil virke frem¬ 
mende på den nationale indsats og 
fremme udviklingen i det internatio¬ 
nale samarbejde. 

General Letty peger som chef for 
COMETA på hovedtemaet i rappor¬ 
ten, som er det stigende antal 
veldokumenterede observations¬ 
beretninger, der tvinger os til at 
overveje alle hypoteserom ufoerne 
oprindelse, især hypotesen om ikke- 
jordiske besøgende (ETH). 

Herefter fremlægger komiteen 
indholdet i undersøgelsen. I første 
del omtaler den bemærkelsesværdige 
ufohændelser, både franske og 
udenlandske. 

I anden del beskrives organisatio¬ 
nen af den nuværende forskning i 
Frankrig og andre steder, og de 
undersøgelser som videnskaben 
foretager over hele kloden, hvilket 
giver forskellige forklaringer i 
forbindelse med fysikkens kendte 
love. Herefter gennemgås de 
vigtigste af forklaringerne, lige fra 
hemmelige fly til besøg fra rummet. 

Den tredje del gennemgår de 


forholdsregler, som forsvaret skal 
tage, når det drejer sig om oplysnin¬ 
ger fra både militære og civile 
piloter, til strategier og politiske og 
religiøse konsekvenser, hvis ETH- 
hypotesen skal bekræftes. 

Del 1: Facts og vidneudsagn 


Mange af de udvalgte sager er 
kendte af de fleste ufologer og 
behøver derfor blot en kort omtale 
her. 

En beretning fra den franske 
pilot M. Giraud fra den 7. marts 
1977: Giraud og hans navigatør fløj 
et Mi rage IV fly om natten nær 
Di jon, Frankrig, da de så et klart lys, 
som nærmede sig hurtigt. Lyset 
fulgte dem i en afstand af 1.500 m, 
selv om de foretog undvigende 
manøvrer. De kontaktede en militær 
radarstation, men ufoen blev ikke set 
på radaren. 

En beretning fra den franske 
oberst Claude Bosc fra den 3. 
marts 1976: På en natlig trænings¬ 
flyvning i en T-33 så Bosc et klart lys 
nærme sig på kollisionskurs med høj 
hastighed. Hans fly blev indhyldet i 
et grønt fosforescerende lys i flere 
sekunder. Radaren viste intet ekko, 
men to andre piloter så på afstand, 
hvad der skete. 

Air France fly 3532 den 28. 
januar 1994: Pilot og andenpilot på 
en Airbus 320-11 1 fløj i dagslys nær 
Paris i 39.000 fods højde, da de så et 
meget stort, di skos lignende fartøj 
omkring 50 km borte og lidt under 
dem. Militær radar bekræftede 

Rumkoloni 
mellem Jorden og 
Månen, som dr. 
Gerard K. O'Neill 
forestiller sig den 
set fra et rumskib 
i en a fstand af 32 
km. Cylinderen 
(og dens tvilling) 
er 32 km lang og 
6,4 km i diameter. 
(Tegning: NASA) 


tilstedeværelsen af en genstand på 
omkring 250 m i diameter. Genstan¬ 
den blev set både visuelt og på radar 
i omkring 50 sekunder, hvorefter den 
pludselig forsvandt. 

Lakenheath RAF, England, den 
13. august 1956: Usædvanlige 
ufohændelser stod på i seks timer, 
hvor radaren meget tydeligt sporede 
over et dusin objekter, der til tider 
bevægede sig med over 6.400 km/t, 
og nogle gange under 150 km/t. 
Jetfly blev sendt på vingerne og 
observerede ufotrafik, men kunne 
ikke identificere den. (Se også UFO- 
nyt, nr. 4/83). 

RB-47 sagen, USA, den 17. juli 
1957: "Måske historiens vigtigste 
ufoobservation," siger den erfarne 
forsker Jerome Clark. Besætningen 
på et RB-47 rekognoscerings jetfly 
observerede en ufo i næsten to timer 
over Mississippi, Louisiana og 
Texas. Ufoen blev samtidig sporet 
visuelt og af både jord- og flyradar, 
ligesom der blev registreret et signal 
fra ufoen. 


Teheran, Iran, den 18. septem¬ 
ber 1976: To F-4 jetfly fra det 
iranske flyvevåben så uafhængigt af 
hinanden en skinnende, hurtigt- 
flyvende ufo, som blev sporet både 
visuelt og på radar. Da de nærmede 
sig ufoen, meldte begge jageres 
våbenkontrolsystemer om fejl, så 
piloterne måtte trække sig tilbage. 

En anden ufo så ud til at skille sig ud 
fra det første og lande. (Se også 
UFO-Nyt, nr. 2/84). 

San Carlos de Bariloche, 
Argentina, den 1. august 1995: Et 
trafikfly, der nærmede sig lufthavnen 
i Bariloche, rapporterede, at en ufo 
fløj ved siden af det. Mens flyet 
lagde an til landing, oplevede 
lufthavnen et totalt elektrisk black¬ 
out, hvilket tvang piloten til at 
afbryde landingen og cirkle rundt, 
før han foretog et andet forsøg på at 
lande. På samme tid fløj ufoen opad 
og forsvandt ud af syne. 

Tananarive, Madagaskar, den 
16. august 1954: En skinnende, grøn 
ildkugle krydsede himlen, mens den 
trak en flammehale efter sig. Da den 


nærmere sig, sammenlignede 
adskillige observatører den med et 
metallisk, ovalt objekt på størrelse 
med et DC-4 fly. Da den passerede i 
lav højde, oplevede byen et omfat¬ 
tende strømsvigt. 

Kapustin Yar, Rusland, den 28.- 
29. juli 1989: Militærpersonale 
fortalte om en di skosformet ufo, som 
svævede lavt over en af hærens 
missilbaser og sendte en kraftig 
lysstråle ned mod et våbendepot. 
Observationen varede mere end 90 
minutter. En lignende observation 
fandt sted senere på aftenen på en 
nærliggende base. 

Valensole, Basses Alps, 
Frankrig, den 1. juli 1965: 
Landmand Maurice Masse så en 
landet ufo og to små menneske¬ 
lignende væsner i sin lavendelmark 
omkring kl. 06.00. Da han nærmede 
sig, blev han paralyseret, men var 
ved fuld bevidsthed, da væsnerne 
gik om bord i fartøjet og fløj bort. 
Masse led derefter af træthed i 
adskillige uger. I flere år var det 
eneste, der ville gro på landings¬ 
stedet, forkrøblet ukrudt. Sagen 
blev meget nøje undersøgt af de 
franske myndigheder. (Se også 
UFO-Nyt, nr. 2/83). 

Trans-en-Provence, Frankrig, 
den 8. januar 1981: Landmand 
Renato Niccolai så en diskosformet 
ufo lande i sin lucernemark omkring 
kl. 17.00, lette kort efter og flyve 
bort. Undersøgelser viste, at det 
drejede sig om en meget tung 
genstand - vægten var på 4-5 tons - 
som har presset jorden på landings¬ 
stedet sammen, og planterne havde 
helt tydeligt lidt overlast. (Se UFO- 
Nyt, nr. 1/85). 

Cussac, Frankrig, den 29. 
august 1967: To børn så en kugle¬ 
formet ufo og "fire små djævle" på 
jorden. Der blev set menneske¬ 
lignende væsner, som svævede, kort 
før de hurtigt forsvandt ind i ufoen, 
som så fløj bort. Ufoen udsendte en 
blød fløjten og lugtede af svovl. 

Nancy, Frankrig, den 21. 
oktober 1982: En videnskabsmand 
(som ønsker at være anonym) så et 
lille diskosf ormet objekt svæve 
lydløst over sin have først på 
eftermiddagen. Objektet svævede 
over haven i omkring 20 minutter, 
før det pludselig fløj bort med høj 
hastighed. En analyse tydede på, at 
planterne havde været udsat foret 
kraftigt elektrisk felt. 

Del 2: Den nuværende viden 


Anden del med titlen "Den nuvæ¬ 
rende viden" kortlægger organiserin¬ 
gen af den officielle franske ufo- 

forskning, fra de første instruktioner 
til gendarmeriet i 1974 om redige¬ 
ring af rapporterne, til oprettelsen af 
GEPAN i 1977, gruppens organisa¬ 
tion og dens resultater: indsamlingen 
af over 3.000 rapporter fra gendar¬ 
meriet, undersøgelser og statistiske 
analyser. 

Derefter fremlægges aftalerne 
mellem GEPAN og senere SEPRA, 
og flyvevåbnet, hæren, de civile 
luftfartsmyndigheder og andre 
organisationer, såsom civile og 
militære laboratorier, som analyse¬ 
rede prøver og fotografier. 

Med hensyn til metoder og 
resultater bliver vi mindet om nogle 
berømte tilfælde (Trans-en-Pro¬ 
vence, l'Amarante), og der lægges 
stor vægt på listen over tilfælde især 
fra piloter (Weinstein kataloget) og 
radar-visuelle hændelser fra hele 
kloden. 

En historisk notits dukker op i del 
2. Det er et citat fra det berømte brev 
fra general Twining, dateret septem¬ 
ber 1947, hvori det påstås, at ufoer er 
virkelige. Henvisningen er til det 
dengang hemmeligstemplede 
memorandum, som den amerikanske 
general Nathan Twining sendte til 
general George Schulgen. 

I memoet skriver Twining: 

"Det rapporterede fænomen er 
sommetider virkeligt og ikke fantasi 
eller opdigtet...Der er objekter, som 
sandsynligvis har facon som en 
diskos og af en så betragtelig 
størrelse, at de virker for store til at 
være menneskeskabte fly..." 

Twining omtaler disse objekters 
imponerende manøvredygtighed, 
deres tydeligt metalliske struktur og 
andre karakteristiske træk, som ofte 
har forbindelse til uforapporter. 

Det efterfølgende kapitel med 
titlen "Ufoer: hypoteser og forsøg på 
at finde modeller" omtaler visse 
modeller og hypoteser, som undersø¬ 
ges i mange lande. Der er gjort 
forsøg på at efterligne ufoernes 
fremdrift baseret på observationer af 
hastighed, bevægelse og accelera¬ 
tion, fysisk påvirkning af køretøjer 
og observatører osv. 

En af modellerne er MHD 
(magneto-hydrodynamisk) fremdrift, 
som allerede er testet med held i 
vandet og måske kan overføres til 
atmosfæren ved anvendelse af 
superledere om f å årtier. 

Andre undersøgelser, der får en 
kort omtale, drejer sig om fremdrift 
både i atmosfæren og i rummet, 
eksempelvis partikelstråler og 
antityngde. Den fysiske påvirkning 
af biler skyldes måske mikrobølge¬ 
stråling. I Frankrig og andre lande 
forsker man i kraftige super¬ 


højfrekvente generatorer. En 
anvendelse er mikrobølgevåben. 
Partikelstråler er fx protonstråler, 
som ioniserer luften og bliver 
synlige, hvilket kan forklare observa¬ 
tioner af lysstråler. Mikrobølger kan 
forklare, hvorfor levende væsner 
bliver paralyserede. 

I samme kapitel omtales "globale 
hypoteser." Forfatterne betragter 
svindelnumre som sjældne og lette at 
afsløre. Nogle ikke-videnskabelige 
hypoteser såsom sammensværgelse 
og manipulationer udført af magt¬ 
fulde, hemmelige grupper, 
parapsykologiske fænomener og 
kollektive hallucinationer er udeladt. 
Hypotesen om hemmelige menne¬ 
skeskabte våben bliver også betragtet 
som meget usandsynlig. Vi står så 
tilbage med diverse ETH-hypoteser. 

En version er udviklet af de 
franske astronomer Jean-Claude 
Ribes og Guy Monnet og er baseret 
på begrebet "rumøer" skabt af den 
amerikanske fysiker dr. Gerad K. 
O'Neill fra Princeton University og 
forenelig med de kendte fysiske 
love. 

Den organiserede ufoforskning i 
USA, England og Rusland vurderes 
hurtigt. I USA viser medierne og 
meningsmålinger en markant 
interesse blandt almindelige menne¬ 
sker, mens flyvevåbnet stadig er 
afvisende, da der netop ikke er nogen 
trussel mod den nationale sikkerhed. 

Deklassificerede dokumenter 
frigivet under FOIA (loven om 
offentlighed i forvaltningen) viser 
dog en helt anden historie, nemlig at 
ufoerne holder øje med nukleare 
installationer, og at militæret og 



efterretningstjenesterne fortsat 
undersøger uforapporter. 

Rapporten fremhæver vigtighe¬ 
den af, at der findes uafhængige 
private ufoorganisationer i USA. 
Rapporten nævner "UFO Briefing 
Documenf'et (med undertitlen "Best 
Available Evidence"), som i 1995 
blev sendt til tusind personer kloden 
over, og Sturrock seminaret i 1997, 
begge sponsoreret af Laurance 
Rockefeller. 

"Briefing Documenf'et blev 
tydeligvis hilst velkommen af 
forfatterne til COMETA-rapporten. 
Komiteen omtaler også, at personer 
med insideviden, som fx oberst 
Philip Corso, er trådt frem. Den tager 
hans udsagn som et tegn på, hvordan 
situationen er i USA i dag. 

Rapporten beskriver kort 
situationen i England med en 
speciel omtale af Nick Pope (civil 
ansat i Forsvarsministeriet og 
forfatter til to bøger om ufoer) og 

spørger, om der findes hemmelige 
undersøgelsesgrupper, som samar¬ 
bejder med amerikanerne. Rappor¬ 
ten omtaler også forskningen i 
Rusland og offentliggørelsen i 1991 
af nogle data især fra KGB. 

Del 3: Ufoer og forsvaret 


I del 3 "Ufoer og forsvaret" står der, 
at selv om det er korrekt, at der 
endnu ikke findes beviser for, at 
ufoerne kan være fjendtligsindede, er 
der dog registreret nogle få mulige 
"truende hændelser" i Frankrig (fx 
sagen med en Mi rage IV). Da det 
ikke kan udelukkes, at ufoerne er af 
ikke-jordisk oprindelse, kan det være 
nødvendigt at undersøge denne 
hypoteses konsekvenser, dog ikke 
kun set ud fra et strategisk syns¬ 
punkt, men også ud fra politiske og 
religiøse synspunkter. 

Det første kapitel i del 3 er 
helliget fremtidige strategier og 
begynder med de grundlæggende 
spørgsmål: Hvis de nu er ikke- 
jordiske? Hvilke intentioner og 
hvilken strategi kan vi udlede af 
deres opførsel? 

Disse spørgsmål lægger op til den 
mere kontroversielle del af rappor¬ 
ten. Hvilke motiver har ikke-jordiske 
besøgende? Er de her for at beskytte 
Jorden mod atomkrigens farer? Det 
kunne man godt tro, da de ofte er set 
flyve over områder med kernevåben. 

Komiteen kommer så ind på de 
mulige følger, som de ikke-jordisk- 
es opførsel har på de enkelte 
nationalstater, officielle eller ej, og 
fokuserer på mulighederne for, at 
der har fundet hemmelige kontakter 
sted - eksempelvis i USA. 

USA's holdning har siden 1947- 
bølgen og Roswell-sagen virket 
"meget mærkelig". Siden dengang 
har et voksende hemmeligheds¬ 


kræmmeri tilsyneladende fundet 
sted, hvilket kan udlægges som en 
beskyttelse af den militære teknolo¬ 
giske overlegenhed, som man har 
erhvervet ved at studere ufoerne. 

Derefter tager rapporten fat på 
spørgsmålet: Hvad kan vi gøre nu? 

I hvert fald hvad ufoernes 
oprindelse angår kræver forfatterne 
"kritisk vagtsomhed", især når det 
drejer sig om risikoen for 
"destabiliserende handlinger". En 
slags "kosmisk årvågenhed", som 
skulle gælde for eliten både nationalt 
og internationalt for at forebygge 
chokerende overraskelser, fejl¬ 
fortolkninger og fjendtlige manipula¬ 
tioner. 

Nationalt bliver COMETA styret 
meget strengt af SEPRA. COMETA 
foreslår, at der dannes grupper på 
meget højt niveau i regeringen. De 
skal stå for udviklingen af hypoteser, 
strategier og forberedelsen af 
samarbejdsaftaler mellem lande i 
Europa og andre lande. 

Et af de vigtigste spørgsmål i 
rapporten er: Hvilke situationer skal 
vi være forberedte på? 

Det drejer sig om situationer som: 

• forsøg på officiel kontakt fra ikke- 
jordiske, 

• opdagelsen af en ikke-jordisk base i 
Europa, 

• invasion (anses for usandsynlig) og 
lokale eller massive angreb, 

• manipulation eller velovervejet 
misinformation, som destabiliserer 
andre lande. 

COMETA ofrer begrebet 
"aeronautiske følger" særlig op¬ 
mærksomhed og kommer med 
detaljerede anvisninger på, hvordan 
forskellige personer, såsom staben 
på flybaser, meteorologer og 
ingeniører skal forholde sig. 

Rapporten ser også på ufoernes 
politiske og religiøse betydning 


med baggrund i vores egen rum¬ 
forskning: Hvordan ville vi 
forholde os ved en kontakt med 
lavere udviklede civilisationer? 

Den slags tiltag er ikke ukendte 
for læsere af den tilgængelige 
ufolitteratur, men det, der har særlig 
værdi her, er, at det foregår på et så 
seriøst niveau. Den betydning, som 
det har for medierne og offentlighe¬ 
den, er ikke glemt, da alle proble¬ 
merne omkring misinformation, 
frygt for latterliggørelse og manipu¬ 
lation fra visse grupper er omtalt. 

I sin konklusion skriver 
COMETA, at ufoerne er en fysisk 
kendsgerning, og at det er rimeligt 
sandsynligt, at de er under kontrol af 
intelligensvæsner. 

Kun én hypotese tager hensyn til 
de tilgængelige data: hypotesen om 
ikke-jordiske besøgende. Denne 
hypotese er selvfølgelig ikke 
efterprøvet, men har meget vidtgå¬ 
ende konsekvenser. Disse påståede 
besøgendes mål er fortsat ukendt, 
men bør være genstand for spekula¬ 
tioner og fremtidige scenarier. 

Anbefalinger 


I sine afsluttende anbefalinger 
påpeger COMETA-rapporten meget 
stærkt nødvendigheden af: 

1) information til alle beslutningsta¬ 
gere og personer, der som følge af 
deres position har et ansvar, 

2) flere penge til SEPRA’s forskning, 

3) organisationer, der foretager 
rumforskning, skal også udføre 
ufoforskning, 

4) oprettelse af strategiske grupper til 
ufoundersøgelser på højeste niveau, 

5) tage diplomatiske skridt for at få 
USA til at samarbejde om dette 
"vigtige emne", 

6) undersøge hvilke forholdsregler, 
der kan blive nødvendige i tilfælde 
af kritiske situationer. 

Til slut har dokumentet syv 
interessante tillæg, som er værd at 
læse selv for garvede ufologer: 

1) Radarobservationer i Frankrig. 

2) Astronomers observationer. 

3) Liv i Universet. 

4) Kolonisering af rummet. 

5) Roswell-sagen - Misinformation. 

6) Ufofænomenets fortid og historie. 

7) Betragtninger over 
ufofænomenets psykologiske, 
sociologiske og politiske aspekter. 

□ 

Kilde: CN/ News, nr. 11, 1999. 


SUFOI's Oplysning 

SUFOLs Alarmcentral har skiftet navn til SUFOI’s Oplysning - 
men nummeret er det samme: 70 20 II 22. 

Alle kan ringe til SUFOI's Oplysning. Har du set et usædvanligt 
himmelfænomen? Ønsker du at få et gratis prøvenummer tilsendt? 
Eller søger du svar på bestemte ufo-relaterede spørgsmål? Så kan 
SUFOI's Oplysning sikkert hjælpe. 

Når du ringer til 70 20 II 22, kommer du til at tale med Verner 
Møller, Egon Olsen eller Asle Nielsen. De tre hjælpsomme personer 
i SUFOI’s Oplysning arbejder gratis og frivilligt - ligesom alle 
andre i SUFOI - og kan selvfølgelig ikke stå til rådighed døgnet 
rundt. Derfor vil du nogle gange - især om natten - komme i 
nærkontakt med vores telefonsvarer. Indtal blot dit navn og telefon¬ 
nummer, så vil du snarest muligt blive kontaktet. 


Oversættelse: 

Flemming O. Rasmussen 
Kim Møller Hansen 

Kraniet fra et 
stjernebarn 


I februar 1999 blev "Den 8. Internationale UFO Kongres" afholdt i Laughlin, 
Nevada. Her kunne gæsterne beskue en sensation: Et højst besynderligt kranie 
af et menneskelignende væsen af ikke-jordisk oprindelse - en hybrid! 



Engang i 1930'erne var en ameri¬ 
kansk teenagepige på besøg hos 
nogle slægtninge i et bjergområde i 
det nordlige Mexico omkring 160 
km sydvest for Chihuahua. Hun fik 
at vide, at hun skulle holde sig væk 
fra egnens huler og mineskakter - 
og gik, naturligvis, netop af den 
grund på opdagelse i området. 

I bunden af en mineskakt 
opdagede pigen en forkrøblet 
skelethånd, som stak op afjorden. 
Hun begyndte at grave, og inden 
længe dukkede to skeletter op - et 
stort og et lille. Det mindste skelet 
var misdannet og havde et alt for 
stort hoved. 

Pigen samlede alle knogler 
sammen og lagde dem i en taske. 
Knoglerne blev gemt bag et træ i 
nærheden. Et par dage senere blev 
det et frygteligt tordenvejr, og 
regnen styrtede ned. Da pigen 
vendte tilbage til sit fund, var kun 
de to kranier tilbage. Pigen 
smuglede dem med hjem til USA. 

Her lå kranierne gemt i et skab 
indtil 1993, da finderen - nu en 
gammel kone - på sit dødsleje gav 
dem til en ven, som senere for¬ 
ærede dem til et ægtepar, der stadig 


er i besiddelse af dem. 

Ægteparret ville gerne have de 
usædvanlige kranier undersøgt 
nærmere og henvendte sig derfor 
til den 52-årige amatørantropolog 
og fhv. efterretningsofficer Lloyd 
Pye. 

Slaver for en fremmed race 


Ifølge Lloyd Pye blev menneske¬ 
racen skabt for 250.000 år siden af 


en fremmed race kaldet Anunnaki. 
Menneskene skulle arbejde som 
slaver i guldminer, som de frem¬ 
mede på en eller anden måde skulle 
bruge for at rense den forurenede 
atmosfære på deres hjemplanet. 

Anunnaki-folket lever ikke 
længere på Jorden, men vender af 
og til tilbage og fortsætter deres 
genetiske eksperimenter. Resulta¬ 
tet?: børn, som er halvt menneske 
og halvt alien. 



AF KIM MØLLER 
HANSEN 



Fotos: The 
StarcFiild Project 


DS 3 


Lloyd Pye (th) 
med de mystiske 
kranier. 






















22 UFO-NYT 4/99 


Utroligt 


Til venstre ses 
kraniet fra den 
voksne kvinde og 
til højre det 
mystiske 
harnekranie. 


Tegneren 
William Louis 
McDonald har 
på baggrund af 
kranie fundene 
tegnet kvinden 
og hendes 
formodede 
stjerne barn. 



Hvad formålet med disse 
seksuelle eksperimenter egentlig 
skulle være, harPye imidlertid 
ikke et godt bud på. 

Usædvanlige træk 


Lloyd Pye siger, at det ene kranie 
stammer fra en almindelig voksen 
kvinde, som døde i en alder af 20- 
30 år. 

Det er håbet, at en DNA-test 
kan afgøre, om de to kranier er 
genetisk beslægtede. 

Det mystiske kranie ser ud til at 
stamme fra en person, som døde i 
en ung alder, sandsynligvis 5 år 
gammel. Formodningerne er 
baseret på kraniets sammenvoks¬ 
ning, og at der stadig sad nogle 
rester af mælketænder i det. Hele 
den nederste kæbe og en del af den 
øverste mangler. Resten af kraniet 
er intakt. 

De usædvanlige træk er: 

• ingen bihuler. Lloyd Pye siger, at 
alle pattedyr har bihuler. Nogle 
specialister har dog fortalt, at nogle 
i få tilfælde kan mangle bihuler. 

• meget usædvanlige øjenhuler, 
som ifølge Lloyd Pye "overraskede 
eksperterne meget". Øjenhulerne er 
ekstremt små i forhold til det 
normale, og "synsnervens kanaler 
skråner nedad og indad på en måde, 
der gør et normalt øjeæbles 
bevægelse meget besværlig og har 
betydet, at det må have været 
nødvendigt at bevæge hovedet i 
stedet for øjet, når væsnet skulle 
følge noget." 

• kraniet haren meget usædvan¬ 
lig facon. Isse-området buler ud på 
hver side af øjenhulerne og viser 
ingen tegn på normale tindingeben. 
Bagsiden af kraniet er dog det mest 
mærkelige, da det både er meget 
stort og ualmindeligt fladtrykt. 

En ekspert, antropologen John 
Verano fra Tulane University, 
mener, at denne deformitet skyldes 
sygdom eller såkaldt barnehoved- 
omsnøring, noget som mange 
primitive kulturer bruger eller har 
brugt, fx i Peru. 

• den store åbning i nakkebenet, 

gennem hvilken den forlængede 
marv går, sidder længere fremme 
end normalt, tæt ved kraniets nedre 
midte. Det betyder, at det store og 
vanskabte hoved balancerer på 
nakken, hvilket ikke ville være 
tilfældet, hvis åbningen havde 
været placeret, hvor den normalt er 
på mennesker. 


Stjernebarn 


Der mangler endnu at blive udført 
en hel del undersøgelser på barne- 
kraniet. Lloyd Pye og hans kollega 
Mark Bean forsøger gennem 
Project Starchild at indsamle de 
150.000 kr., som de nødvendige 
undersøgelser, herunder DNA- og 
kulstof 14-tests, vil koste. 

Lloyd Pye mener, at fundet af 
det opsigtsvækkende kranie passer 
fint med lokale legender om 
"stjernebarnet". 

I mere end 200 år har de 
indfødte i Chihuahua-området 
fortalt legenden om stjernebarnet. 
Den fortæller, at det var almindelig 
kendt, at "stjernevæsner" kom ned 
fra himlen til isolerede landsbyer 
og gjorde kvinder gravide. 

Kvinderne fik lov til at bære 
stjernebørnene, føde dem og 
derefter opfostre dem i adskillige 
år. Til sidst vendte stjernevæsnerne 
tilbage for at hente deres afkom og 
flyve tilbage til himlen. 

Der er dog ikke fundet en 
direkte forbindelse mellem kraniet 
og legenden. Men det har været 
fremme, at kraniet fra den voksne 
person kan stamme fra det usæd¬ 
vanlige barns mor. Hvis hendes 
graviditet skyldes et mystisk møde, 
kan hun have frygtet, at 
stjernevæsnerne ville tage barnet 
fra hende, og hun kan have valgt at 
begå mord og selvmord i hulen i 
stedet for alternativet, lader Lloyd 
Pye antyde. 

Mange forskere deler ikke 
Lloyd Pyes opfattelse af fundets 
betydning. De mener, at det 
usædvanlige kranie meget vel kan 
stamme fra et omrejsende cirkus' 
raritetsshow eller fra en samling af 
medicinske abnormiteter. 

Det bliver interessant at følge 
sagens videre udvikling. Bliver 
kraniet det første relikvie i en ny 
kult? Ser vi her begyndelsen til en 
ny religion eller en indbringende 
forretning? Én ting er sikkert: 
kraniet findes og har forbløffet 
eksperterne. □ 

Kilder: 

CN! News, nr. 2, 1999 

Fortean Times , nr. 127 

www.starchildpmject.com 






















Videoer 

Historien om et svindelnummer 


For nylig dukkede en sensationel videooptagelse 
op. Den viser to personer, som obducerer et 
fremmed væsen. Filmen skal angiveligt være 
optaget tæt ved det sted, hvor et rumskib er 
styrtet ned, og viser den første undersøgelse af 
et af væsnerne - lige efter Roswell-mytens 
drejebog. Optagelsen har fået betegnelsen "tent 
footage" (telt optagelsen). 


I virkeligheden er "tent footage" et svindelnummer. Læs og se selv, 
hvordan "tent footage" blev skabt. 

Den engelske videoproducer Bruce Barlow har produceret en 20- 
minutters video med titlen "An Alien Deception". På videoen fortæller 
to af hovedpersonerne Elliot Willis og Roger Meakins om deres 
deltagelse i svindelnummeret. 

Imellem interviewene vises sekvenser af "tent footage" i både færdig udgave og i en "ren" udgave - uden 
ridser. 

Sammen med videoen hører en bog på 64 sider, hvor Mo Allison giver en glimrende og overskuelig beskri¬ 
velse af Roswell-myten og hele polemikken omkring diverse videooptagelser i sagen. Bogen bør læses, før 
man ser videoen. 


SUFOI har sikret sig nogle eksemplarer af videoen og bogen, som sælges samlet for kr. 250,00. 


An Alien Deception (bog + video) bestilles ved at indbetale kr. 250 + porto/ekspedition kr. 15, i alt kr. 265 
på giro 9 1 1 77 25, SUFOI, Postbox 6, 2820 Gentofte. På modtagerdelen skrives bestillingsnr. V-004. 
Videoen er på engelsk uden danske undertekster. 


UFOer - tæt på et mysterium 


Videoen indeholder nogle af de bedste danske sager samt ufo-optagelser 
fra både Danmark og udlandet. Ligesom den viserenestående nye 
optagelser, der ikke tidligere er blevet offentliggjort i Danmark. 


Blandt indholdet kan nævnes: 

• Nye danske videooptagelser af observationer. 

• Omfattende gennemgang af den klassiske Maarup-sag med bil¬ 
standsning. Hør ham selv fortælle om hændelsen. 

• Videoklip af ufoer fra udlandet. 

• Om SUFOI's arbejde. 

• Fupnumre og identificering af kendte fænomener. 


Videoen er særdeles velegnet som en introduktion til emnet, fx i studiekredse og på skoler. 


Videoen er produceret i samarbejde med firmaet Estrella, og prisen er helt i bund - kun kr. 90,00. 


UFOer - tæt på et mysterium bestilles ved at indbetale beløbet plus kr. 15 til forsendelse, i alt kr. 105, 
på giro 9 1 1 77 25, SUFOI, Postboks 6, 2820 Gentofte. Husk at skrive bestillingsnr. V-001 på modtagerdelen. 


"UFOer - tæt på et mysterium" er den første 
danskproducerede video, der seriøst gennemgår 
ufoemnet. Dette er SUFOI's egen video, som på 
en halv time giver et sagligt overblik over 
ufofænomenet. 


















Ideer til julegaver 


Læs kritisk om ufoerne 

"...Drengen gik hen mod lyskuglen. 
Kuglen svævede hen til drengen og 
'smeltede sammen' med ham. Den 
drejede rundt i en vanvittig fart. De 
røde flammer blev til en mørk, rød 
ring om kuglen. 

Kuglen steg langsomt. Den fløj 
gennem træernes øverste grene og 
skråt ind over svømmehallen..." 

Læs mere om den mystiske lyskugle og 
andre spændende ufo-historier i Læs 
kritisk om ufoerne. Denne nye børne- 
fagbog udgivet af Gyldendal Uddannelse 
er gennemillustreret og på 52 sider. 
Bogen kan selvlæses af børn fra 1 1-12 år. 

SUFOI kan tilbyde Læs kritisk om 
ufoerne i en særlig udgave signeret af 
forfatteren til kr. 122,50. 


Gaven til de små... 




Ufoerne 

Køb bogen i dag og glæd et barn i familien. 

Læs kritisk om ufoerne bestilles ved at indbetale kr. 122,50 + 15,00 (ekspedition/porto), 
i alt kr. 137,50 på giro 9 1 1 77 25, SUFOI, Postboks 6, 2820 Gentofte. Husk at skrive 
B-032 på modtagerdelen. 


...og gaven til de store 

SUFOI har netop udgivet UFO-Vision, nr. 7 
I dette nummer kan du bl.a. læse om: 

• Årets bedste ufo-bøger 

• Når folk gribes af massehysteri 

• En afslørende artikel om Gray Barker - manden bag MIB-myten 

• Baggrunden for myterne om ufostyrt 

• "Hemmelige" dokumenter på Internettet 

• Nye cd-rom'er og usædvanlige videoer 

UFO-Vision nr. 7 er på 44 gennemillustrerede sider i A5 format. 
Bestilles ved at indbetale kr. 48,00 + 15,00 (ekspedition/porto), i alt 
kr. 63,00 på giro 9 11 77 25, SUFOI, Postboks 6, 2820 Gentofte. 
Husk at skrive T-020 på modtagerdelen. 

